Telephono mobile

Le rete de telephonia mobile o cellular consiste de un systema telephonic in le qual, per medio del combination de un rete de stationes transmissor-receptor de radio (stationes de base) e un serie de centrales telephonic de commutation, se possibilisa le communication inter terminales telephonic portabile (i.e. telephonos mobile) o inter terminales portabile e telephonos del rete fixe traditional.

Le empleo del parola cellular pro referer se al telephono mobile, deriva del facto que le stationes de base, que liga via radio le telephonos mobile con le controlatores del stationes de base, es arrangiate in forma de un malia, formante cellulas (metaphoricamente como un apiculario). Assi, cata station de base es situate in un nodo de iste cellulas e ha essite assignate un proprie gruppo de frequentias de transmission e de reception. Viste que le numero de frequentias es limitate, con iste arrangiamento es possible reutilisar le mesme frequentias in altere cellulas, providite que illos non sia adjacente, pro evitar interferentia inter illos.

In despecto del facto que ambe formas (mobile e cellular) es correcte, il probabilemente esserea plus appropriate referer se a un telephono cellular (vide le paragrapho anterior), que a un mobile. Post toto, un telephono sin filo equalmente es mobile, in le significato stricte del parola: illo se pote mover. Al altere latere, cellular non ha ambiguitate.

Nonobstante, le termino mobile es in empleo general in Espania, durante que cellular se emplea amplemente in America Latin.

Typos de rete
Basicamente existe duo typos de retes de telephono mobile:

 Rete de telephono mobile analoge (TMA). Como su propie nomine indica, in iste rete le communication se realisa per medio de signales vocal analoge tanto in le section radioelectric como in le terrestre. In su prime version illo functionava in le banda radioelectric de 450 MHz, functionante posteriormente in le banda de 900 MHz. In Espania le rete de telephonia mobile analogic ha essite ponite foras de servicio a partir del 31 de decembre 2003. 

 Rete de telephonia mobile digital. In iste rete le communication se realisa per medio de signales digital, lo que permitte optimisar tanto le occupation del bandas de radiofrequentia como le qualitate de transmission. Su exponente le plus significative in le ambiente public es le standard GSM e su tertie generation, UMTS. Illo functiona in le bandas de 850/900 e 1800/1900 MHz. In 2004 illo arrivava a 1000 millones de usatores. Existe un altere standard digital, presente in America e in Asia, denominate CDMA. In le ambiente private e de servicios de emergentia como policia, pumperos e servicios de ambulantias se utilisa le standardes Tetrapol et TErrestrial Trunked RAdio (TETRA) in differente bandas de frequentia. 

 Vide etiam 

 Bluetooth
 PDA
 Camera digital

 Ligamine externe 

 Wapedia: Wikipedia in Interlingua in formato apte pro telephonos mobile.
 imeisaver 

Categoria:Telephonia mobile